**บันทึกรายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2566 (ครั้งที่ 2 )**

**วันที่ 30 สิงหาคม 2566**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3  4 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายสมโชติ เพชรจันทร์  นายภิญโญ หนูมาก | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  เลขานุการสภาฯ  นายก อบต.ปันแต  รองนายก อบต.  เลขานุการนายก อบต. | ถาวร ยอดกลิ่น  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  -  จุไรวรรณ เพ็งด้วง  ณรงค์ ดีช่วย  สุภาพร สุพิทยพันธ์  สุภาวดี คงไข่ศรี  ปรีชา ขาวสังข์  จำรัส สังข์หนู  วีระศักดิ์ ชูมณีย์  เอกชัย รักปาน  สาโรจน์ บุญเรืองขาว  สมโชติ เพชรจันทร์  ภิญโญ หนูมาก | **ลาประชุม** |

-2-

**เริ่มประชุมเวลา 14.05 น.**

- สมาชิกฯ ครบองค์ประชุม รองประธานสภาฯ (นายโกวิท สงขู) ขึ้นทำหน้าที่เป็นประธานในที่ประชุม ประธานฯ กล่าวเปิดการประชุมสภาฯ ครั้งที่ 2 ของสมัยประชุมสามัญ สมัยที่ 3 ประจำปี พ.ศ. 2566 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

- ไม่มี

**ระเบียบวาระที่ 2** - เรื่องรับรองรายงานการประชุมฯ

- ไม่มี

**ระเบียบวาระที่ 3** กระทู้ถาม

- ไม่มี

**ระเบียบวาระที่ 4** เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

4.1 ผลการพิจารณาแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2567

ประธานฯ - ท่านสมาชิกฯ ครับ คณะกรรมการแปรญัตติร่างข้อบัญญัติงบประมาณรายจ่าย(นายโกวิท สงชู) ประจำปีงบประมาณ พ.ศ. 2567 ได้ส่งรายงานผลการประชุมคณะกรรมการ

แปรญัตติฯ ให้ท่านประธานสภาฯ รับทราบแล้ว โดยคณะกรรมการแปรญัตติฯ ได้มีการประชุมเมื่อวันที่ 15 สิงหาคม 2566 ซึ่งเป็นไปตามกำหนดเวลาที่สภาฯ กำหนดไว้

- ในช่วงระยะเวลาที่สภาฯ ได้กำหนดให้สมาชิกฯ ผู้บริหารฯ ยื่นคำขอแปรญัตติฯ คือตั้งแต่วันที่ 8 – 10 สิงหาคม 2566 นั้น ทราบว่าไม่มีสมาชิกฯ ท่านใด เข้ามายื่นคำขอแปรญัตติต่อกรรมการ แปรญัตติฯ นะครับ

- ส่วนคณะกรรมการแปรญัตติฯ จะมีความเห็นหรือข้อสังเกตอื่นใดบ้าง ขอเรียนเชิญท่านประธานกรรมการแปรญัตติฯ คือ ร้อยตรีวิเชียร พงค์ชนะ ได้แจ้งรายงานผลการพิจารณาให้ท่านสมาชิกฯ ในที่ประชุมรับทราบ และพิจารณาต่อไปนะครับ

ประธานกรรมการแปรญัตติฯ - เรียนท่านประธานฯ ที่เคารพ ท่านผู้บริหารฯ และท่านสมาชิกสภาฯ ที่เคารพทุก(ร.ต.วิเชียร พงค์ชนะ) ท่านครับ กระผม ร้อยตรีวิเชียร พงค์ชนะ สมาชิกฯ หมู่ที่ 3 ในฐานะประธาน

กรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2567 ได้มีการนัดประชุมคณะกรรมการแปรญัตติฯ เมื่อวันที่ 15 สิงหาคม 2566 เป็นไปตามกำหนดระยะเวลาให้ดำเนินการแปรญัตติให้แล้วเสร็จตามมติที่ประชุมสภาฯ เริ่มประชุมตั้งแต่เวลา 08.30 น. ครับ ทั้งนี้ก่อนการประชุมผมในฐานะประธานกรรมการแปรญัตติฯ ได้ส่งหนังสือแจ้งท่านสมาชิกสภาฯ ท่านผู้บริหาร ฯ และผู้เกี่ยวข้องทุกท่านได้ทราบล่วงหน้าแล้ว ตามหนังสือส่งลงวันที่ 10 สิงหาคม 2566

-3-

- ท่านประธานฯ และท่านสมาชิกฯ ที่เคารพครับ ผมขอเรียนเพื่อทุกท่านได้รับทราบว่า ในห้วงระยะเวลาที่สภาฯ มีมติกำหนดให้มีการยื่นเสนอคำขอแปรญัตติแห่งร่างข้อบัญญัติฉบับนี้ คือตั้งแต่วันที่ 8 สิงหาคม ถึงวันที่ 10 สิงหาคม เป็นเวลารวม 3 วัน ปรากฏว่าไม่มีสมาชิกฯ ท่านใดเข้ามายื่นความประสงค์เพื่อขอ แปรญัตติต่อคณะกรรมการแปรญัตติ ครับ

- ในส่วนของคณะกรรมการแปรญัตติเอง ก็ไม่มีการขอแปรญัตติในรายการใดๆ นะครับ

- ส่วนรายละเอียดต่างๆ ในร่างข้อบัญญัติฉบับเดิมที่สภาฯ ได้ลงมติรับหลักการไว้ในวาระแรกนั้น คณะกรรมการแปรญัตติฯ ได้พิจารณาตรวจสอบ ทบทวนอย่างละเอียดรอบคอบดีแล้ว คณะกรรมการแปรญัตติฯ มีมติเป็นเอกฉันท์ ครับ ว่าให้ยังคงไว้ซึ่งร่างข้อบัญญัติฉบับเดิม โดยไม่มีการแก้ไขเพิ่มเติมแต่อย่างใด ครับ

ฯลฯ

ประธานฯ - ครับ ท่านสมาขิกฯ และท่านผู้เกี่ยวข้องได้รับฟังคำชี้แจงผลการพิจารณาแปรญัตติ(นายโกวิท สงชู) แห่งร่างข้อบัญญัติงบประมาณรายจ่ายประจำปีงบประมาณ พ.ศ. 2567 จากท่านประธานกรรมการแปรญัตติฯ แล้วนะครับ

- ท่านสมาชิกฯ หรือท่านผู้เข้าร่วมประชุมมีข้อสงสัยในประเด็นใดๆ บ้าง ผมอนุญาตให้ท่านได้แสดงความเห็นหรืออภิปรายได้ตามสมควรนะครับ

ฯลฯ

**มติที่ประชุม** - รับทราบ

**ระเบียบวาระที่ 5** เรื่องที่เสนอใหม่

**5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2567**

**(วาระที่ 2 และวาระที่ 3)**

ประธาน ฯ - ระเบียบวาระที่ 5.1 เป็นญัตติเพื่อพิจารณาร่างข้อบัญญัติงบประมาณรายจ่าย (นายโกวิท สงชู) ประจำปีงบประมาณ พ.ศ. 2567 ในวาระที่ 2 ขั้นการพิจารณาแปรญัตติ และวาระที่ 3 ขั้นตอนในการพิจารณาให้ความเห็นชอบเพื่อใช้เป็นข้อบัญญัติต่อไป

- เมื่อสักครู่ ในระเบียบวาระที่ 4 ท่านประธานกรรมการแปรญัตติฯ ได้แจ้งให้ท่านสมาชิกสภาฯ และผู้เกี่ยวข้องทุกท่านในที่ประชุมแห่งนี้ได้รับทราบแล้วนะครับ ว่าไม่มีสมาชิกฯ ท่านใดยื่นเสนอคำขอแปรญัตติแห่งร่างข้อบัญญัติงบประมาณรายจ่ายฉบับนี้ตามระยะเวลาที่สภาฯ กำหนด คือตั้งแต่วันที่ 8 สิงหาคม ถึงวันที่ 10 สิงหาคม 2566

- ดังนั้น การพิจารณาของที่ประชุมสภาฯ ในวาระที่ 2 คือขั้นการแปรญัตติ ก็จะไม่มีการอภิปรายกันในส่วนนี้

- ท่านประธานกรรมการแปรญัตติ ฯ ก็ได้แจ้งอีกครับ ว่าในส่วนของการทบทวน ตรวจสอบ รายละเอียดความถูกต้องของร่างข้อบัญญัติงบประมาณรายจ่ายประจำปี ฉบับนี้ คณะกรรมการฯ พิจารณาอย่างรอบคอบดีแล้ว มีมติอย่างเป็นเอกฉันท์ ว่าให้คงไว้ซึ่งร่างข้อบัญญัติเดิมทั้งหมด ไม่มีการแก้ไข เปลี่ยนแปลงแต่อย่างใด ซึ่งผมในฐานะประธานในที่ประชุมจะได้สอบถามขอมติจากที่ประชุมสภาฯ ต่อไปว่า จะเห็นด้วยกับความเห็นของคณะกรรมการแปรญัตติฯ หรือไม่ นะครับ

-4-

- สมาชิกฯ อยู่ในที่ประชุม ครบองค์ประชุมนะครับ

- คณะกรรมการแปรญัตติฯ มีความเห็นเป็นเอกฉันท์ ว่าให้คงไว้ซึ่งร่างข้อบัญญัติงบประมาณรายจ่ายประจำปี ฉบับเดิมทั้งหมด นะครับ

- ผมขอมติจากที่ประชุมนะครับ

- สมาชิกฯ ท่านใดเห็นว่าควรให้คงไว้ตามร่างข้อบัญญัติฉบับเดิมทั้งหมด ตามความเห็นของคณะกรรมการแปรญัตติ โปรดยกมือครับ

- สมาชิกฯ ท่านใดไม่เห็นด้วย โปรดยกมือครับ ไม่มีผู้ไม่เห็นด้วยนะครับ

- มีท่านใดงดออกเสียงไหมครับ

ฯลฯ

**มติที่ประชุม** - เห็นควรให้คงไว้ตามร่างข้อบัญญัติฯ ฉบับเดิม ด้วยคะแนนเสียงดังนี้

* เห็นควรให้คงไว้ตามร่างฯ เดิม จำนวน 11 เสียง
* ไม่เห็นด้วย จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ - ต่อไปก็จะเข้าสู่การพิจารณาในวาระที่ 3 ขั้นการให้ความเห็นชอบนะครับ

(นายโกวิท สงชู) - ท่านสมาชิกฯ ยังคงมีอยู่ครบองค์ประชุมนะครับ

- ขอเชิญท่านสมาชิกฯ ลงมติเป็นวาระที่ 3 นะครับ

- สมาชิกฯ ท่านใดเห็นชอบให้ใช้เป็นข้อบัญญัติงบประมาณรายจ่ายประจำปีงบประมาณ พ.ศ. 2567 โปรดยกมือครับ

- สมาชิกฯ ท่านใดไม่เห็นชอบ โปรดยกมือครับ

- ท่านใดงดออกเสียงครับ

ฯลฯ

**มติที่ประชุม** - เห็นชอบให้ใช้เป็นข้อบัญญัติงบประมาณรายจ่ายประจำปีงบประมาณ พ.ศ. 2567

ด้วยคะแนนเสียงดังนี้

* เห็นชอบ จำนวน 11 เสียง
* ไม่เห็นชอบ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ - ร่างข้อบัญญัติงบประมาณรายจ่ายฉบับนี้ ทางเจ้าหน้าที่ที่รับผิดชอบจะได้ส่งไปเพื่อ

(นายโกวิท สงชู) ขออนุมัติต่อท่านนายอำเภอควนขนุน เพื่อประกาศใช้ต่อไปโดยเร็ว นะครับ

**5.2 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2566**

ประธานฯ - ท่านนายกฯ ได้เสนอญัตตินี้ เพื่อขออนุมัติโอนงบประมาณรายจ่ายไปตั้งจ่ายเป็น(นายโกวิท สงชู) รายการใหม่ในความรับผิดชอบของ 2 ส่วนราชการ คือ ตั้งจ่ายรายการใหม่ใน

สำนักงานปลัดฯ และตั้งจ่ายเป็นรายการใหม่ ในความรับผิดชอบของกองการ

ศึกษาฯ ครับ

- ขอเชิญท่านนายกฯ นำเสนอญัตติ ครับ

-5-

นายกฯ - เรียนท่านประธานฯ และท่านสมาชิกฯ ที่เคารพครับ ตามระเบียบกระทรวง

(นายสาโรจน์ บุญเรืองขาว) มหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563

ข้อ 27 บัญญัติว่า การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ หรือคุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น ในการนี้ นายกองค์การบริหารส่วนตำบลปันแต จึงขอเสนอญัตติต่อสภาองค์การบริหารส่วนตำบลปันแต เพื่อขออนุมัติโอนงบประมาณรายจ่ายไปตั้งจ่ายเป็นรายการใหม่ จำนวน 3 รายการ ตามเอกสารประกอบ

- โดยได้รับแจ้งจากสำนักปลัด และกองการศึกษาฯ ว่าข้อบัญญัติงบประมาณรายจ่ายประจำปีงบประมาณ พ.ศ. 2566 ที่ประกาศใช้ไปแล้วนั้น รายจ่ายบางรายมีความจำเป็นขึ้นใหม่ที่ต้องตั้งจ่าย เพื่อให้การปฏิบัติงานมีความคล่องตัวและมีประสิทธิภาพมากยิ่งขึ้น จึงมีความจำเป็นต้องโอนไปตั้งจ่ายรายการใหม่ โดยโอนลดจากรายจ่ายบางรายการที่เหลือจ่าย หรือมีความจำเป็นน้อยกว่า ตามรายละเอียดดังนี้ ครับ

1. สำนักงานปลัด โอนตั้งจ่ายรายการใหม่ จำนวน 1 รายการ คือ โครงการก่อสร้างโรงจอดรถ จำนวน 1 หลัง งบประมาณ 498,000 บาท โดยขออนุมัติโอนลดจากรายการเบี้ยยังชีพผู้สูงอายุ จำนวน 98,000 บาท และรายการเบี้ยยังชีพความพิการ จำนวน 400,000 บาท

ฯลฯ

2. กองการศึกษาฯ โอนตั้งจ่ายรายการใหม่ จำนวน 2 โครงการ ประกอบด้วย 1. รายการจัดซื้อเครื่องคอมพิวเตอร์ สำหรับงานประมวลผล แบบที่ 1 จำนวน 1 เครื่อง งบประมาณ 24,000 บาท และ 2. รายการจัดซื้อเครื่องสำรองไฟฟ้า ขนาด 800 VA จำนวน 1 เครื่อง งบประมาณ 2,500 บาท โดยขออนุมัติโอนลดจากโครงการจัดงานวันเด็กแห่งชาติ จำนวนรวม 26,500 บาท

ฯลฯ

นายกฯ - สำหรับรายละเอียดและคุณลักษณะของสิ่งก่อสร้างและครุภัณฑ์ ปรากฏตาม

(นายสาโรจน์ บุญเรืองขาว) เอกสารประกอบการพิจารณา ขอให้ท่านสมาชิกฯ ได้ช่วยตรวจสอบ ทบทวน ให้ด้วย

นะครับ หากมีข้อสงสัย หรือข้อทักท้วงอย่างไร ก็ขอให้ช่วยให้ความเห็นด้วยครับ

ฯลฯ

ประธานฯ - ท่านสมาชิกฯ ช่วยพิจารณาทบทวนดูนะครับ ท่านนายกฯ เสนอญัตติขออนุมัติ

(นายโกวิท สงชู) โอนงบประมาณเพื่อตั้งจ่ายรายการใหม่ สำหรับปีงบประมาณ พ.ศ. 2566

จำนวน 3 รายการ คือตั้งจ่ายรายการใหม่โครงการก่อสร้างโรงจอดรถ ของสำนักปลัด จำนวน 1 โครงการ อีก 2 รายการเป็นการตั้งจ่ายรายการใหม่ของกองการศึกษาฯ หมวดรายจ่ายค่าครุภัณฑ์สำนักงาน สำหรับครุภัณฑ์เหล่านี้ต้องตั้งคุณลักษณะเป็นไปตามเกณฑ์ราคากลางการจัดหาอุปกรณ์และระบบคอมพิวเตอร์ของทางราชการอยู่แล้ว คงไม่มีปัญหาติดขัดอะไรนะครับ

- ผมเปิดโอกาสให้ท่านสมาชิกฯ ได้อภิปรายแสดงความเห็นอย่างเต็มที่นะครับ มีเวลามากพอสมควรในการพิจารณา ท่านใดจะอภิปราย ก็ขอเชิญนะครับ

- ไม่มีสมาชิกฯ หรือผู้เกี่ยวข้องท่านใดประสงค์จะแสดงความคิดเห็นสำหรับเรื่องนี้

นะครับน็็น

- ขอปิดอภิปรายและลงมติต่อไปเลยนะครับ

- สมาชิกฯ ครบองค์ประชุมนะครับ ขอมตินะครับ

-6-

- สมาชิกฯ ท่านใดเห็นควรอนุมัติให้โอนงบประมาณรายจ่ายตามรายการที่ท่าน นายกฯ เสนอ โปรดยกมือครับ

- ท่านใดไม่อนุมัติ โปรดยกมือครับ

- ท่านใดงดออกเสียงครับ

ฯลฯ

**มติที่ประชุม** - อนุมัติให้โอนงบประมาณ ดังต่อไปนี้

1. **สำนักงานปลัด**

1.1 โอนตั้งจ่ายรายการใหม่

1.1.1 โครงการก่อสร้างโรงจอดรถ 1 หลัง งบประมาณ 498,000 บาท

**1.2 โอนลด**

1.2.1 รายการเบี้ยยังชีพผู้สูงอายุ จำนวน 98,000 บาท

1.2.2 รายการเบี้ยยังชีพความพิการ จำนวน 400,000 บาท

2**. กองการศึกษา ฯ**

2.1 โอนตั้งจ่ายรายการใหม่

2.1.1 รายการจัดซื้อเครื่องคอมพิวเตอร์ สำหรับงานประมวลผล แบบที่ 1

จำนวน 1 เครื่อง งบประมาณ 24,000 บาท

2.1.2 รายการจัดซื้อเครื่องสำรองไฟฟ้า ขนาด 800 VA จำนวน 1 เครื่อง

งบประมาณ 2,500 บาท

**2.2 โอนลด**

2.2.1 โครงการจัดงานวันเด็กแห่งชาติ จำนวน 26,500 บาท

- ด้วยคะแนนเสียงดังนี้

- อนุมัติ จำนวน 11 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

**5.3 ญัตติขออนุมัติใช้จ่ายเงินทุนสำรองเงินสะสม ประจำปีงบประมาณ**

**พ.ศ. 2566**

ประธานฯ - ระเบียบวาระที่ 5.3 เป็นญัตติสำคัญอีกญัตติหนึ่ง สำหรับการประชุมใน

(นายโกวิท สงชู) คราวนี้ครับ ท่านนายกฯ ขออนุมัติใช้จ่ายเงินทุนสำรองเงินสะสม จำนวน

2,500,000 บาท เพื่อจ่ายดำเนินโครงการต่างๆ จำนวน 9 โครงการ ขอเชิญท่านนายกฯ เสนอต่อที่ประชุมสภาฯ เพื่อพิจารณาต่อไปครับ เชิญครับ

-7-

นายกฯ - เรียนท่านประธานฯ ที่เคารพ สมาชิกฯ ผู้ทรงเกียรติจากทุกหมู่บ้านครับ กระผม(นายสาโรจน์ บุญเรืองขาว) นายสาโรจน์ บุญเรืองขาว นายกองค์การบริหารส่วนตำบลปันแต ขอเสนอญัตติเพื่อ

สภาฯ ได้พิจารณาอนุมัติให้ใช้จ่ายเงินทุนสำรองเงินสะสม ประจำปีงบประมาณ พ.ศ. 2566 ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และตรวจเงินขององค์กรปกครองส่วนท้องถิ่น ข้อ 87 ว่าด้วยการใช้จ่ายเงินทุนสำรองเงินสะสม ครับ

- ท่านประธาน ฯ ครับ จากเอกสารรายงานการพิสูจน์ยอดเงินทุนสำรองเงินสะสมที่สามารถนำไปใช้ได้ตามรายงาน การเงิน ระหว่างปี เป็นดังนี้ ครับ

- เงินทุนสำรองเงินสะสม ณ วันที่ 31 กรกฎาคม 2566

จำนวน 9,335,643.36 บาท

- งบประมาณรายจ่ายประจำปีงบประมาณ พ.ศ.2566 ตั้งไว้ 45,000,000 บาท

- หักร้อยละสิบห้าของงบประมาณรายจ่าย คือ 45,000,000 x 15%

เป็นเงิน 6,750,000 บาท

- เงินทุนสำรองเงินสะสมที่สามารถจ่ายได้ จำนวน 2,585,643 บาท

- ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน ฯ ข้อ 87 (2) กำหนดว่า กรณีปีใดองค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้เงื่อนไข ข้อ 89 (1) โดยได้รับอนุมัติจากสภาท้องถิ่น ผมจึงขออนุมัติใช้จ่ายเงินทุนสำรองเงินสะสมเพื่อดำเนินโครงการ จำนวน 9 โครงการ ดังต่อไปนี้ ครับ

1. โครงการก่อสร้างถนน คสล. สายบ่อไทร - ปันแต (พท.ถ. 65 – 0016 ) หมู่ที่ 4,2,1 จาก กม.0 +140 ถึง กม. 0 + 275 ขนาดกว้าง 5 เมตร หนา 0.15 เมตร ยาว 135 เมตร หรือมีพื้นที่ไม่น้อยกว่า 675 ตารางเมตร งบประมาณ 490,000 บาท

2. โครงการก่อสร้างถนน คสล. สายบ้านนางกลีบ - บ้านนายยุคล (พท.ถ. 65 – 0066) หมู่ที่ 5 จาก กม. 0 + 290 ถึง กม. 0 + 475 ขนาดกว้าง 4 เมตร หนา 0.15 เมตร ยาว 185 เมตร หรือมีพื้นที่ไม่น้อยกว่า 740 ตารางเมตร งบประมาณ 498,900 บาท

3. โครงการก่อสร้างถนน คสล. สายเขากลาง - บ้านโพธิ์ (พท.ถ. 65 – 0062) หมู่ที่ 13 จาก กม. 0 + 170 ถึง กม. 0 + 355 ขนาดกว้าง 4 เมตร หนา 0.15 เมตร ยาว 185 เมตร หรือมีพื้นที่ไม่น้อยกว่า 740 ตารางเมตร งบประมาณ 496,900 บาท

4. รายการจัดซื้อวัสดุก่อสร้าง เช่น ยางแอสฟัสติก หินคลุก หินผุ ลูกรัง ปูนซิเมนต์ ไม้ ฯลฯ งบประมาณ 224,500 บาท

5. โครงการขยายเขตท่อเมนส่งน้ำประปา หมู่ที่ 7 ท่อขนาด Ø 2 นิ้ว ยาว 1,580 เมตร งบประมาณ 200,000 บาท

6. โครงการขุดลอกวัชพืชพร้อมดินเลน เหมืองส่งน้ำสายปันแต - หนองหลัก หมู่ที่ 1,8 สภาพเดิมปากกว้าง 6 เมตร ท้องกว้าง 3.5 เมตร ลึกเฉลี่ย 1.5 เมตร ยาว 2,000 เมตร ขุดลอกใหม่เป็นขนาดปากกว้าง 6 เมตร ท้องกว้าง 3 เมตร ลึกเฉลี่ย 2 เมตร ยาว 2,000 เมตร งบประมาณ 171,900 เมตร

7. โครงการขุดลอกเหมืองส่งน้ำสายปันแต - ป้ายสุนทรา หมู่ที่ 1,8 สภาพเดิมปากกว้าง 5 เมตร ท้องกว้าง 3 เมตร ลึกเฉลี่ย 1.5 เมตร ยาว 1,800 เมตร ขุดลอกใหม่เป็นขนาดปากกว้าง 5 เมตร ท้องกว้าง 2 เมตร ลึกเฉลี่ย 2.5 เมตร ยาว 1,800 เมตร งบประมาณ 224,000 บาท

-8-

8. โครงการเหมืองส่งน้ำเลียบถนนสายสำนักกอ – ทุ่งลาน หมู่ที่ 11, 12 จำนวน 2 ช่วง ดังนี้

- ช่วงที่ 1 สภาพเดิมปากกว้าง 2 เมตร ท้องกว้าง 1.2 เมตร ลึกเฉลี่ย 0.5 เมตร ยาว 350 เมตร ขุดลอกใหม่เป็นขนาดปากกว้าง 2 เมตร ท้องกว้าง 1 เมตร ลึกเฉลี่ย 1 เมตร ยาว 350 เมตร

- ช่วงที่ 2 สภาพเดิมปากกว้าง 3.5 เมตร ท้องกว้าง 2.5 เมตร ลึกเฉลี่ย 0.7 เมตร ยาว 850 เมตร ขุดลอกใหม่เป็นขนาดปากกว้าง 3.5 เมตร ท้องกว้าง 1.5 เมตร ลึกเฉลี่ย 1.5 เมตร ยาว 850 เมตร

งบประมาณ 107,800 บาท

9. โครงการวางท่อระบายน้ำ คสล. มาตรฐาน (มอก. ชั้น 3 ) สายห้วยดินแดง - ตกควน หมู่ที่ 6 เทคอนกรีตหยาบและวางท่อระบายน้ำ คลส.ปากลิ้นราง ชั้น 3 ยาว 1 เมตร ขนาด Ø 1 เมตร จำนวน 2 แถวๆละ 8 ท่อน พร้อมยาแนวรอยต่อและถมดินกลบปรับเกลี่ยเรียบ งบประมาณ 86,000 บาท

- ท่านประธานฯ และท่านสมาชิกฯ ครับ โครงการที่ขออนุมัติจำนวน 9 โครงการ ใช้งบประมาณ รวม 2,500,000 บาท ทุกโครงการมีรูปแบบรายละเอียดในการดำเนินการครบถ้วนแล้วตามเอกสารประกอบการพิจารณานะครับ และขอเรียนว่าทุกโครงการได้หารือกับทุกฝ่ายที่เกี่ยวข้องมาแล้ว ความพร้อมในการดำเนินงานมีอยู่แล้ว โดยเฉพาะหนังสือยินยอมให้ใช้ที่ดินมีครบถ้วนทุกโครงการ ครับ

ฯลฯ

ประธานฯ - ครับ ท่านสมาชิกฯ ได้รับฟังเหตุผลความจำเป็น พร้อมสาระสำคัญที่เกี่ยวกับการ(นายโกวิท สงชู) ขออนุมัติดำเนินโครงการจำนวนรวม 9 โครงการ ใช้งบประมาณ 2,500,000 บาท

มีแบบแปลน รายละเอียด และประมาณราคาครบถ้วนทุกโครงการแล้ว ท่านสมาชิกฯ มีข้อสงสัยอย่างไร หรือมีความคิดเห็นอย่างไรในการเสนอเพื่อดำเนินการโครงการต่างๆ เหล่านี้ ขอเชิญแจ้งความประสงค์เพื่ออภิปรายในที่ประชุม นะครับ

- สำหรับโครงการก่อสร้างถนน คสล. สายเขากลาง – บ้านโพธิ์ หมู่ที่ 13 เริ่มจาก กม. 0 + 170 ถึง กม. 0 + 355 ไม่ทราบเริ่มจากจุดใดครับ ท่านสมาชิกฯ หมู่ที่ 13 ช่วยอธิบายเพิ่มเติมหน่อยนะครับ

สมาชิกฯ - เรียนท่านประธานฯ ท่านสมาชิกฯ ทุกท่านครับ โครงการก่อสร้างถนน คสล. (นายวีระศักดิ์ ชูมณีย์) ในพื้นที่หมู่ที่ 13 ที่ว่านี้ จะเริ่มต้นก่อสร้างต่อจากถนน คสล. เดิมที่มีอยู่แล้วไปทาง

ทิศเหนือครับ มีครัวเรือนราษฎรอาศัยอยู่ 6 – 7 ครัวเรือน

- หากท่านเดินทางจากบ้านโพธิ์ไปยังบ้านเขากลาง ท่านจะเจอกับวิสาหกิจชุมชนบ้านเขากลางก่อน และเลยจากวิสาหกิจชุมชนไปประมาณ 100 เมตร ก็จะเห็นถนน คสล. เดิมที่มีอยู่ก่อนแล้ว ตามโครงการนี้เป็นการก่อสร้างต่อจากถนน คสล. สายเดิมนี้แหละครับ

ประธานฯ - รายละเอียดของแต่ละโครงการมีมากนะครับ ช่วยพิจารณานะครับ โครงการใด(นายโกวิท สงชู) เหมาะสมหรือไม่เหมาะสมอย่างไร อภิปรายได้นะครับ ไม่ปิดกั้นนะครับ

สมาชิกฯ - เรียนท่านประธานฯ ที่เคารพครับ กระผมนายปรีชา ขาวสังข์ สมาชิกฯ หมู่ที่ 11 (นายปรีชา ขาวสังข์) ครับ สำหรับรายละเอียดแบบแปลนรวมทั้งประมาณราคา ทั้งโครงการก่อสร้างถนน

คสล. โครงการขุดลอก และโครงการอื่นทั้ง 9 โครงการ คงไม่มีการผิดพลาดแล้วนะครับ เป็นประโยชน์ต่อประชาชน ทุกโครงการ ผมคิดว่าคงไม่มีสมาชิกฯ ท่านใดขัดข้อง ขอให้ท่านประธานฯ ขอมติ ขออนุมัติจากที่ประชุมต่อไปได้เลยนะครับ

-9-

ประธานฯ - หากไม่มีสมาชิกฯ ท่านใดอภิปรายต่อไปแล้ว ผมขอปิดการอภิปรายนะครับ

(นายโกวิท สงชู) - ขณะนี้มีท่านสมาชิกฯ อยู่ครบองค์ประชุมนะครับ ผมจะขอมติจากที่ประชุม

เรียงตามลำดับโครงการ นะครับ

1 - สมาชิกฯ ท่านใดเห็นควรอนุมัติให้ใช้จ่ายเงินทุนสำรองเงินสะสมวางท่อระบายน้ำ คสล. – สายห้วยดินแดง – ตกควน หมู่ที่ 6 งบประมาณ 86,000 บาท โปรดยกมือครับ

- ท่านใดไม่อนุมัติ โปรดยกมือครับ

ฯลฯ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินการว่างท่อระบายน้ำ คสล. สายห้วยดินแดง - ตกควน หมู่ที่ 6 งบประมาณ 86,000 บาท

ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ 2 - โครงการลำดับถัดไปครับ

(นายโกวิท สงชู) - สมาชิก ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนินโครงการขุด

ลอกเหมืองส่งน้ำเลียบถนนสายสำนักกอ - ทุ่งลาน หมู่ที่ 11 ,12 งบประมาณ 107,800 บาท โปรดยกมือครับ

- ท่านใดไม่อนุมัติ โปรดยกมือครับ

ฯลฯ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินโครงการขุดลอดเหมืองส่งน้ำเลียบ

ถนนสายสำนักกอ – ทุ่งลาน หมู่ที่ 11 , 12 งบประมาณ 107,800 บาท

ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ 3 - สมาชิกฯ ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนินโครงการ

(นายโกวิท สงชู) ขุดลอกเหมืองส่งน้ำสายปันแต - ป้ายสุนทรา หมู่ที่ 1 , 8 งบประมาณ 224,000

บาท โปรดยกมือ ครับ

- สมาชิกฯ ท่านใดไม่อนุมัติ โปรดยกมือครับ

ฯลฯ

-10-

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินโครงการขุดลอดเหมืองส่งน้ำ

สายปันแต - ป้ายสุนทรา หมู่ที่ 1, 8 งบประมาณ 224,000 บาท

ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ 4 - ขอมติโครงการต่อไปนะครับ

(นายโกวิท สงชู) - สมาชิกฯ ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนิน

โครงการขุดลอกวัชพืชดินเลนเหมืองส่งน้ำสายปันแต – หนองหลัก

หมู่ที่ 1 , 8 งบประมาณ 171,900 บาท โปรดยกมือครับ

- ท่านใดไม่อนุมัติ โปรดยกมือครับ

ฯลฯ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินโครงการขุดลอกวัชพืชพร้อมดินเลน

เหมืองส่งน้ำสายปันแต - หนองหลัก หมู่ที่ 1 , 8 งบประมาณ 171,900 บาท

ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ 5 - สมาชิกฯ ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนินโครงการ(นายโกวิท สงชู) ขยายเขตท่อเมนส่งน้ำประปา หมู่ที่ 7 งบประมาณ 200,000 บาท

โปรดยกมือครับ

- ท่านใดไม่อนุมัติ โปรดยกมือครับ

ฯลฯ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินโครงการขยายเขตท่อเมนส่ง

น้ำประปา หมู่ที่ 7 งบประมาณ 200,000 บาท ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

-11-

ประธานฯ 6 - สมาชิก ฯ ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนินการจัดซื้อ(นายโกวิท สงชู) วัสดุก่อสร้าง งบประมาณ 224,500 บาท โปรดยกมือครับ

- สมาชิกฯ ท่านใดไม่อนุมัติ โปรดยกมือครับ

ฯลฯ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินการจัดซื้อวัสดุก่อสร้าง งบประมาณ

224,500 บาท ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ 7 - สมาชิกฯ ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนินโครงการ(นายโกวิท สงชู) ก่อสร้างถนน คสล. สายเขากลาง - บ้านโพธิ์ หมู่ที่ 13 งบประมาณ 496,900 บาท

โปรดยกมือครับ

- ท่านใดไม่อนุมัติ โปรดยกมือครับ

ฯลฯ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินโครงการก่อสร้างถนน คสล.

สายเขากลาง - บ้านโพธิ์ หมู่ที่ 13 งบประมาณ 496,900 บาท

ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ 8 - สมาชิกฯ ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนินโครงการ(นายโกวิท สงชู) ก่อสร้างถนน คสล. สายบ้านนางกลีบ - บ้านนายยุคล หมู่ที่ 5 งบประมาณ

498,900 บาท โปรดยกมือครับ

- สมาชิกฯ ท่านใดไม่อนุมัติ โปรดยกมือครับ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินโครงการก่อสร้างถนน คสล.

สายบ้านนางกลีบ - บ้านนายยุคล หมู่ที่ 5 งบประมาณ 498,900 บาท

ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

-12-

ประธานฯ 9 - โครงการลำดับสุดท้ายครับ

(นายโกวิท สงชูโ) - สมาชิกฯ ท่านใดเห็นควรอนุมัติให้ใช้จ่ายเงินทุนสำรองเงินสะสม ดำเนินโครงการ

ก่อสร้างถนนน คสล. สายบ่อไทร - ปันแต หมู่ที่ 1,2,4 งบประมาณ 490,000

บาท โปรดยกมือครับ

- สมาชิกฯ ท่านใดไม่อนุมัติ โปรดยกมือครับ

- ท่านใดงดออกเสียงครับ

**มติที่ประชุม** - อนุมัติให้ใช้จ่ายเงินทุนสำรองเงินสะสม ดำเนินโครงการก่อสร้างถนนน คสล.

สายบ่อไทร - ปันแต หมู่ที่ 1,2,4 งบประมาณ 490,000 บาท

ด้วยคะแนนเสียงดังนี้

* อนุมัติ จำนวน 11 เสียง
* ไม่อนุมัติ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ - ครับ สรุปว่าที่ประชุมสภาฯ มีมติอนุมัติให้ใช้จ่ายเงินทุนสำรองเงินสะสม เพื่อ

(นายโกวิท สงชู) ดำเนินโครงการต่างๆ จำนวน 9 โครงการ ใช้งบประมาณรวม 2,500,000 บาท

ด้วยคะแนนเสียงที่เท่ากัน เหมือนกันทุกโครงการ นะครับ

**5.4 ญัตติขอความเห็นชอบร่างแผนพัฒนาท้องถิ่น (พ.ศ. 2566 – 2570)**

**เพิ่มเติมครั้งที่ 2/2566**

ประธานฯ - ท่านนายกฯ มีความจำเป็นต้องจัดทำแผนพัฒนาท้องถิ่น เพิ่มเติมอีกครั้งหนึ่ง

(นายโกวิท สงชู) เอกสารประกอบการพิจารณา ท่านสมาชิกฯ มีอยู่แล้วนะครับ ขอเชิญท่านนายกฯ

นำเสนอต่อที่ประชุมครับ

นายกฯ - เรียนท่านประธานฯ ท่านสมาชิกฯ ที่เคารพครับ ร่างแผนพัฒนาท้องถิ่นเพิ่มเติม

(นายสาโรจน์ บุญเรืองขาว) ฉบับนี้ ได้ดำเนินการผ่านขั้นตอนตามที่กำหนดในระเบียบฯ มาถึงขั้นที่ต้องเสนอให้

ท่านสมาชิกสภาฯ ได้พิจารณาให้ความเห็นชอบเพื่อจะได้ประกาศใช้ต่อไป ในแผนเพิ่มเติมฉบับนี้จะขอบรรจุโครงการไว้ในแผนพัฒนาท้องถิ่น จำนวน 7 โครงการ ปรากฏใน 3 ยุทธศาสตร์การพัฒนา โดยโครงการส่วนใหญ่จะเป็นโครงการที่ต้องขอรับการสนับสนุนจากส่วนราชการอื่นมาดำเนินการในพื้นที่

- ท่านสมาชิกฯ ดูรายละเอียดของโครงการต่างๆ ได้จากเอกสารหน้าที่ 2 – 4 นะครับ เริ่มจากยุทธศาสตร์การพัฒนาโครงสร้างพื้นฐานและระบบโลจิสติกส์ แผนงานอุตสาหกรรมและการโยธา ขอบรรจุเพิ่มจำนวน 2 โครงการ ประกอบด้วย 1. โครงการบุกเบิกถนนสายหนองสาคู - เหมืองหว้า หมู่ที่ 4 และ 2. โครงการปรับปรุงถนนสายหนองสาคู - เหมืองหว้า หมู่ที่ 4 อันนี้เป็นลักษณะของการบุกเบิกถนนขึ้นก่อน แล้วจะทำการปรับปรุงต่อไปในปีหลังๆ นะครับ

ฯลฯ

-13-

ประธานฯ - ท่านสมาชิกฯ หมู่ที่ 4 ครับ ช่วยอธิบายพื้นที่โครงการบุกเบิกถนนสายหนองสาคู (นายโกวิท สงชู) – เหมืองหว้า ให้เพื่อนสมาชิกฯ ได้นึกภาพออกนะครับว่าตั้งอยู่บริเวณใดของหมู่บ้าน

ที่ 4 ครับ

สมาชิกฯ - เรียนท่านประธานฯ และสมาชิกฯ ทุกท่านครับ ถนนสายที่ว่านี้อยู่ในพื้นที่ใกล้เคียง(นายสมบัติ ขำนุ้ย) กับมาบไอ้จ้ง ครับ

ฯลฯ

สมาชิกฯ - เรียนท่านประธานฯ ท่านสมาชิกฯ และท่านผู้บริหารฯ ครับ โครงการเกี่ยวกับ (นายปรีชา ขาวสังข์) ระบบพลังงานไฟฟ้าแสงอาทิตย์ หรือระบบโซล่าเซล มีประโยชน์มากครับ โดยเฉพาะ

ระบบสูบน้ำพลังงานแสงอาทิตย์สำหรับบ่อน้ำบาดาล ผมอยากให้ได้ติดตั้งระบบ สูบน้ำพลังงานแสงอาทิตย์ โดยการขุดเจาะบ่อน้ำบาดาลแล้วติดตั้งระบบสูบน้ำพลังงานแสงอาทิตย์ใน 3 จุด เพื่อเติมน้ำให้กับคลองปันแต เช่นบริเวณทำนบท่าฉ้อ ทำนบโหนดและช่องหลวน เป็นต้น

ประธานฯ - อีกหนึ่งโครงการที่จะบรรจุเพิ่มในแผนพัฒนาท้องถิ่น ตามยุทธศาสตร์การส่งเสริม(นายโกวิท สงชู) ศาสนา ศิลปะ ประเพณี วัฒนธรรม และปัญญาท้องถิ่น คือ โครงการจัดการแข่งขัน

โพนรอบคัดเลือก โครงการนี้มีความจำเป็นเร่งด่วนในการบรรจุไว้ในแผนพัฒนาท้องถิ่น เนื่องจากใกล้ถึงระยะเวลาที่จะต้องดำเนินการแล้วนะครับ ฯ

สมาชิกฯ - ท่านประธานฯ และท่านสมาชิกฯ ครับ ตามยุทธศาสตร์การส่งเสริมศาสนา ศิลปะ (นายปรีชา ขาวสังข์) ประเพณี วัฒนธรรมและภูมิผปัญญาท้องถิ่น ในโอกาสต่อไปสมควรที่จะต้องบรรจุ

โครงการเข้าปริวาสกรรมประจำปีของวัดเวฬุวันเอาไว้ด้วยนะครับ ฯ

ฯลฯ

ประธานฯ - มีสมาชิกฯ ท่านใดจะอภิปรายหรือแสดงความเห็นหรือจะให้ข้อมูลที่เกี่ยวข้องกับ(นายโกวิท สงชู) การเพิ่มเติมแผนพัฒนาท้องถิ่นในครั้งนี้ อีกไหมครับ

- ในเมื่อไม่มีท่านใดอภิปรายต่อไปแล้ว ผมขอปิดการอภิปราย และขอมติจากที่ประชุมต่อไปนะครับ

- สมาชิกฯ ครบองค์ประชุมนะครับ ผมขอมตินะครับ

- สมาชิกฯ ท่านใดเห็นชอบให้เพิ่มโครงการเพื่อบรรจุไว้ในแผนพัฒนาท้องถิ่น ตามที่ท่านนายกฯ เสนอ โปรดยกมือครับ

- ท่านใดไม่ให้ความเห็นชอบ โปรดยกมือครับ

ฯลฯ

**มติที่ประชุม** - เห็นชอบร่างแผนพัฒนาท้องถิ่น (พ.ศ.2566 – 2570) เพิ่มเติม ครั้งที่ 2/2566

ด้วยคะแนนเสียง ดังนี้

- เห็นชอบ จำนวน 11 เสียง

- ไม่เห็นชอบ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

-14-

**5.5 ญัตติการรับโอนทรัพย์สิน**

ประธานฯ - สำนักงานพัฒนาชุมชนจังหวัดพัทลุง ได้มีหนังสือแจ้งรายการทรัพย์สินที่ต้องการจะ(นายโกวิท สงชู) โอนมาให้ อบต.ปันแต รับช่วงรับผิดชอบต่อไป เรื่องนี้ ขอเชิญท่านนายกฯ ได้เสนอ

และชี้แจงต่อสภาฯ ครับ

นายกฯ - เรียนท่านประธานฯ และท่านสมาชิกฯ ทุกท่านครับ ญัตตินี้จำเป็นต้องเร่งเสนอต่อ(นายสาโรจน์ บุญเรืองขาว) ที่ประชุมสภาฯ เนื่องจากทางสำนักงานพัฒนาชุมชนจังหวัดพัทลุง แจ้งว่าต้องการ

ทราบผลการพิจารณาภายในวันที่ 30 สิงหาคม 2566

- ทรัพย์สินที่สำนักงานพัฒนาชุมชนต้องการจะโอนให้ อบต. รับผิดชอบ จำนวน 1 รายการ งบประมาณ 299,910 บาท เป็นอาคารคัดแยกข้าวมาตรฐาน จีไอ กลุ่มวิสาหกิจเขากลาง หมู่ที่ 13 ครับ

เป็นอาคารขนาด 5 x 7 x 4.5 เมตร

- ท่านประธานฯ ครับ สภาพปัจจุบันของอาคารดังกล่าว ผมเองก็ไม่ได้ตรวจสอบด้วยตัวเองนะครับ ขออนุญาตท่านประธานฯ ได้อนุญาตให้ท่านสมาชิกฯ หมู่ที่ 13 ช่วยเล่าหรืออธิบายสภาพปัจจุบันให้ที่ประชุมได้รับทราบก่อน ครับ

สมาชิกฯ - ท่านประธานฯ ท่านสมาชิกฯ และท่านนายกฯ ครับ ทรัพย์สินที่ว่านี้เป็นอาคารซึ่ง(นายวีระศักดิ์ ชูมณีย์) ตั้งอยู่ในบริเวณที่ทำการกลุ่มวิสาหกิจชุมชนบ้านเขากลาง ในบริเวณดังกล่าวนี้ผมเอง

ไม่ค่อยจะได้เข้าไปสัมผัสคลุกคลีมากพอ จึงไม่มีข้อมูลพอที่จะอธิบายทำความเข้าใจในสภาพที่เป็นอยู่ของอาคารคัดแยกข้าวมาตรฐานหลังดังกล่าวนี้ครับ

ฯลฯ

สมาชิกฯ - ท่านประธานฯ ครับ ทรัพย์สินที่รับโอนจากส่วนราชการต่างๆ ก่อนหน้านี้เราก็ไม่(นายปรีชา ขาวสังข์) ค่อยจะได้พิจารณาอย่างรอบคอบเท่าที่ควร สำหรับทรัพย์สินรายการนี้ ผมขอเสนอ

ให้ท่านประธานฯ ได้มีคำสั่งแต่งตั้งคณะกรรมการหรือคณะทำงานขึ้นชุดหนึ่งครับ เพื่อจะได้เข้าไปตรวจสอบดูอย่างละเอียดว่าสมควรที่จะรับโอนไว้หรือเปล่า

ฯลฯ

ประธานฯ -สมาชิกฯ ท่านอื่นมีความเห็นอย่างไรครับ ควรจะแต่งตั้งกรรมการเข้าไปตรวจสอบ(นายโกวิท สงชู) ดูก่อนตามที่ท่านสมาชิกฯ หมู่ที่ 11 เสนอไหมครับ

ฯลฯ

**มติที่ประชุม** - เห็นควรแต่งตั้งกรรมการ 1 คณะเพื่อตรวจสอบรายละเอียดและสภาพของ

ทรัพย์สินก่อนจะลงมติต่อไป

**5.6 เรื่องเอกสารการประเมินมาตรฐานขั้นต่ำการจัดการบริการสาธารณะ อบต.**

**ปันแต ประจำปีงบประมาณ 2566**

ประธานฯ - ระเบียบวาระที่ 5.6 เรื่องที่เสนอใหม่ เป็นเรื่องรายงานเพื่อทราบ ไม่ต้องขอมติจาก(นายโกวิท สงชู) ที่ประชุมนะครับ

-15-

- เอกสารชุดนี้ เป็นการรายงานผลการประเมินมาตรฐานขั้นต่ำในการจัดการบริการสาธารณะ ประจำปีงบประมาณ พ.ศ. 2566 ขององค์การบริหารส่วนตำบลปันแต โดยอยู่ในการดูแลรับผิดชอบของสำนักปลัดขององค์การบริหารส่วนตำบล มีการประเมินเป็นประจำทุกปี งบประมาณ มีการจัดทำข้อมูลพื้นฐาน จำแนกเป็น 8 ด้าน ท่านสมาชิกฯ และผู้เกี่ยวข้องช่วยตรวจทบทวนความถูกต้องไปด้วยได้ก็ดีนะครับ

-ท่านสมาชิกฯ ทบทวนดูหากมีข้อมูลคลาดเคลื่อนก็ขอให้แจ้งให้เจ้าหน้าที่ผู้รับผิดชอบทราบเพื่อจะได้แก้ไขให้ถูกต้องสมบูรณ์และเป็นปัจจุบันมากที่สุดนะครับ

ฯลฯ

สมาชิกฯ - ท่านประธานฯ ครับ ข้อมูลในเอกสารการประเมินฯ ไม่น่าจะมีข้อผิดพลาดแล้ว(นายปรีชา ขาวสังข์) นะครับ ขอให้ท่านประธานฯ นำเข้าสู่ระเบียบวาระต่อไปได้นะครับ

ฯลฯ

**ที่ประชุม** - รับทราบ

**ระเบียบวาระที่ 6** เรื่องอื่นๆ

ประธานฯ - ในวาระเรื่องอื่นๆ ผมอนุญาตให้ใช้ภาษาท้องถิ่นได้นะครับ เพื่อความสะดวกในการ(นายโกวิท สงชู) สื่อสารกันนะครับ

ฯลฯ

สมาชิกฯ - ท่านประธานฯ ที่เคารพครับ ผมขอย้อนไปยังกิจกรรมที่เพิ่งผ่านมาครับ คือ

(นายปรีชา ขาวสังข์) โครงการรวมพลคนสูงอายุ ซึ่งได้ร่วมกันจัดกิจกรรมต่อเนื่องมาเป็นประจำทุกปี

ในเรื่องอาหารการกินก็เป็นปัญหาทุกปีเช่นกัน เรื่องอื่นๆ ดีหมดครับ ในการจัดโครงการนี้ ครั้งต่อไปพวกเราต้องช่วยกันคิดจัดระเบียบเรื่องนี้กันให้ดีขึ้นนะครับ

- ในการตั้งงบประมาณรายจ่ายในปีต่อไป น่าจะต้องตั้งงบรายจ่ายเพื่อทำการปรับปรุงภูมิทัศน์ ทัศนียภาพในบริเวณต่างๆ ให้ดูดี สวยงาม สะอาดและเป็นระเบียบเรียบร้อย เพราะถึงแม้ถนนหนทางจะมีความคงทนสะดวกถาวร แต่ถ้าหากสภาพภูมิทัศน์ในสองข้างทางไม่สวยก็ดูไม่ดีไม่ร่มรื่นนะครับ โดยเฉพาะบริเวณริมถนนหน้าที่ทำการ อบต. ควรจะปรับแต่งให้ดูดีอยู่เสมอครับ

ฯลฯ

นายกฯ - ท่านประธานฯ และท่านสมาชิกฯ ครับ อบจ.พัทลุง ในฐานะเจ้าภาพหลักในการจัด(นายสาโรจน์ บุญเรืองขาว) กิจกรรมแข่งโพนประจำปีของจังหวัดพัทลุง ได้ขอความร่วมมือมาเพื่อ อบต. ปันแต

ร่วมเป็นเจ้าภาพในการจัดกิจกรรมการแข่งโพน ประจำปีนี้ โดยรับเป็นเจ้าภาพในการแข่งโพนรอบคัดเลือก สนามที่ 3 ซึ่งจะเริ่มตั้งแต่วันที่ 13 – 15 กันยายน นี้ และต้องขอความร่วมมือท่านสมาชิกฯ ได้สละเวลาเข้ามาช่วยในการจัดการตลอดระยะเวลาดังกล่าวด้วยนะครับ

ฯลฯ

ประธานฯ - เรื่องการประสานงาน หรือการติดต่อสื่อสารผ่านไลน์กลุ่มที่มีอยู่แล้ว ขอให้ท่าน(นายโกวิท สงชู) สมาชิกฯ ได้ช่วยอ่านและตอบรับทราบให้ด้วยนะครับ จะได้รู้ว่าท่านใดอ่านกันบ้าง

แล้วในแต่ละครั้งของการประสานงานฯ

-16-

- สำหรับการพิจารณาญัตติต่างๆ ตามที่กำหนดในระเบียบวาระการประชุมสภาฯ ในสมัยการประชุมนี้ เสร็จสิ้นนะครับ

- ผมขอเลิกการประชุม และขอปิดสมัยการประชุมสภา สมัยสามัญ สมัยที่ 3 ประจำปี พ.ศ. 2566 ณ บัดนี้ ครับ

**- ปิดประชุมเวลา 16.10 น.**



ลงชื่อ บันทึกการประชุม (นายเอกชัย รักปาน)

เลขานุการสภาฯ อบต.ปันแต